o
Iloa arkeen
Jos sinulla on päättäväisyyttä, se korvaa monia sinulta puuttuvia asioita
Opi löytämään periksiantamaton asenne.
Sanokaa: uusi taso tuo uuden paholaisen
Voit nostaa kätesi, jos ymmärrät, mitä tarkoitan tällä sanonnalla.
Aina kun Jumala haluaa korottaa sinut uudelle tasolle, ja suostut siihen -
silloin tulee uuden tyyppistä vastustusta, -
jota et ole aiemmin kokenut.
Tai sitten joku vanha asia palaa kiusaamaan uudelleen.
Tuota ei kannata pelätä - raamatun mukaan Jumala asuu meissä.
1.Kor.16:9:
Sillä minulle on avautunut ovi suureen ja hedelmälliseen työhön,-
ja vastustajia on paljon.
Tässä Paavali sanoo, että hänellä on uusi mahdollisuus olla -
siunaukseksi useammille ihmisille.
Kuitenkin tämän tilaisuuden johdosta tulee -
paljon vihollisia ja vastustusta.
Tämä on asia, joka meidän tulee ymmärtää.
Kun pyydät Jumalaa muuttamaan itseäsi,
tiedä silloin, mitä olet pyytämässä -
koska muuttuminen ei tapahdu niin, että vain heräät aamulla erilaisena.
Jumala antaa mahdollisuuden kasvaa.
Kun sanot haluavasi vaeltaa rakkaudessa, -
niin todennäköisesti Jumala laittaa eteesi jonkun, jota on vaikea rakastaa
Kun rukoilet kärsivällisyyttä...
Kärsivällisyys on tärkeää Jaak.1:4:
"kärsivällisyys tuottakoon täydellisen teon, -
että te olisitte täydelliset ja eheät ettekä missään puuttuvaiset."
Se on Hengen hedelmää, jota kannattaa tavoitella. Joten ei pitäisi pelätä
pyytää Jumalalta, että Hän kasvattaisi meissä kärsivällisyyttä.
Kreikan kielessä kärsivällisyys tarkoittaa hengen hedelmää, -
joka kasvaa vain koettelemuksissa. Et voi saada sitä muulla tavoin.
Monesti seisomme tässä ja haluaisimme jotain, joka onkin tuolla kauempana.
Päästäksemme sinne kauemmaksi, täytyy meidän kulkea läpi tästä...
Tässä kohdin kuulen jotakin Jumalalta ja tuolla on se,mitä Hän haluaa antaa.
Sielunvihollinen yrittää estää minua saavuttamasta Jumalan lupauksia, -
ja yrittää estää minua toimimasta Jumalan tahdon mukaan.
Jos haluat elää voittoisana uskovana, joka saa aikaan muutosta maailmassa -
kuinka monet haluavat saada muutosta aikaan, ei vain "elää ohimennen" ?
Minusta olisi kammottavaa huomata elämän päätteeksi, ettei elämälläni
olisi ollutkaan erityistä tarkoitusta - mitään en saanut aikaan.
Kun minun on aika lähteä, haluan, että elämälläni on ollut vaikutusta muihin.
Haluan, että ihmiset muistavat minut.
Saatana vihaa hedelmällistä elämää -
eli meidän tulee pysyä päättäväisinä ja olla valmiita toimimaan oikein
yhä uudestaan, kerta toisensa jälkeen. Yksi kerta ei tuota oikeaa tulosta -
Pitää tietää, mikä on oikein ja toimia sen mukaan jatkuvasti kestäväisenä.
Raamattu puhuu kestäväisyydestä, kestämisestä piempään kuin vihollinen.
Meidän tulee olla järkkymättömiä, lujia, vakaita ja päättäväisiä.
Päätä tänään, ettet tule ikinä luovuttamaan.
En ehkä heti onnistu ensimmäisellä kerralla, mutta en aio antaa periksi.
Eräät englantilaiset sananjulistajat kysyivät minulta hiljattain eräässä
kyselytuokiossa, että mikä muu asia Jumalan avun lisäksi on ollut tarpeen,
että olen saavuttanut tällaista suosiota työssäni. Vastasin heille
heti sen,mikä tuli suoraan hengestäni, että en ole suostunut luovuttamaan.
Sanonkin sinulle, päättäväisyytesi korvaa monia muita puutteitasi.
Tuijotamme aina siihen, mitä meillä ei ole. Kuitenkin on ihmisiä, joilla on
paljon mahdollisuuksia elämässään - eivätkä he ehkä kuitenkaan saa mitään
aikaan elämässään. Sitten on ihmisiä, joilla on vähäiset lähtökohdat, jotka
kaikesta huolimatta tekevät suuria asioita. Kyse ei siis ole luonnollisista
lahjakkuuksista, vaan pikemminkin halusta käyttää sitä, mitä sinulla on.
Kyse ei ole siitä,mitä sinulla ei ole, vaan päättäväisyydestäsi olla koskaan
antamatta periksi. Jos näet Sanasta, että Jumala tahtoo siunata sinua
ja antaa menestystä, niin sinun tulee selvittää mitkä ohjeistukset Sana
antaa hengellisistä lainalaisuuksista siunauksiin liittyen. Usko nuo
ohjeet sydämessäsi,äläkä lopeta yhden tai kahden yrityksen jälkeen ajatellen
vihaisena, etteivät ne toimikaan. Päätä mielummin jatkaa toimimista
Sanan ohjeiden mukaan - nimittäin silloin on mahdotonta epäonnistua!
Sillä Jumala ei valehtele. Vaan Hän on totuus.
Edistymiselläkin on hintansa.
Meidän pitää olla Sanan tekijöitä, -
jos haluamme Sanan myös toteutuvan kohdallamme.
On ihanaa kuulla Sanaa, - ja olen iloinen, että kuuntelette.
Mutta tiesithän, että pelkkä Sanan kuunteleminen ei vielä muuta elämääsi?
Pelkkä tieto ei tee sinusta uutta ihmistä.
Kuulemisen seurauksena pitää toimia kuulemansa mukaan.
Sanon nyt jotain, jota monet puhujat eivät ehkä sanoisi, -
koska pelkäävät, ettei se miellytä kuulijoita.
Sanon sen nyt kuitenkin:
On eräs asia tietämisen ja tekemisen välissä. Mikä?
Kipu. Sanoinhan, ettette pitäisi tästä.
Mitäkö tarkoitan kivulla?
Jos esimerkiksi kuulet saarnaa antamisesta ja tunnet kehotusta
Jumalalta antamaan pois jonkin itsellesi tärkeän asian, tunnet kipua.
Sillä lihasta ei silloin ole innostajaksi. Kun puhumme kivusta, -
emme edes pääsääntöisesti tarkoita fyysistä kipua.
Tunneperäinen kipu ja kuuliaisuus ovat myös kipuja.
Minulle joskus pelkkä suuni kiinni pitäminen on tuskallista!
Entäpä anteeksi antaminen tai kostamisesta luopuminen?
Tai jätäkin lausumatta viimeinen fiksu pikku kommenttisi?
Voisin puhua koko päivän siitä, mitä on olla esivallalle kuuliainen.
Saatat ajatella: tuo ei tuota kipua.
Odotas vaan, kunnes ensimmäisen kerran joku käskeekin sinua -
tekemään jotain, mitä et halua.
Nyt nähdään, kuka todella onnistuu ja kuka ei.
Mark.4 puhuu siitä, että Jumalan Sanaa kylvetään eri tyyppisiin sydämiin.
Jotkut vastaanottavat Sanan ja innostuvat siitä heti -
kunnes kohtaavat vähän vastustusta. Puhumme samasta asiasta.
Kuuleminen on helppoa, mutta vasta Sanan tekeminen muuttaa elämäsi.
Sanan tekijöitä siunataan.
"Joka kuulee nämä minun sanani ja tekee niiden mukaan, on
verrattava ymmärtäväiseen mieheen, joka huoneensa kalliolle rakensi."
Elämän myrskyt eivät silloin voi tuhota taloa."
Ja jokainen, joka kuulee nämä minun sanani eikä tee niiden mukaan, -
on verrattava tyhmään mieheen, joka huoneensa hiekalle rakensi."
Myrskyn tullessa talo sorttuu, koska vahva perusta puuttuu.
Kun nyt saarnaan, olen tähän mennessä tehnyt työtä hyväksesi, mutta nyt on
sinun tehtävä oma osuutesi, jota kukaan muu ei voi tehdä puolestasi.
Minun työni oli herätä parina viime aamuna kertaamaan muistiinpanojani
ja jouduin herämään aikaisin matkustaakseni tänne.
Tänään iltapäivällä taas kertasin näitä asioita ja rukoilin.
Esirukoilijat ovat rukoilleet puolestanne ja olemme
nuhdelleet paholaisia ja ottaneet niistä vallan ja te voitte nyt iloita.
Se on ihan OK. Teen mielelläni tätä - se on kutsumukseni.
Mutta kun lähdet täältä kotiin, on sinun vuorosi toimia.
Meidän tehtävämme on kouluttaa sinua palvelutehtävääsi. Amen?
Jumala laittoi tämän sydämelleni:
Sano heille, että tietämisen ja tekemisen välissä on kipua.
Edistyksen hinta on se,että läpikäymme vastustusta.
Kaikki etsivät pika-läpimurtoja elämäänsä.
Kaikkeahan saa nykyään pikana... Mutta Jumalan läpimurrot eivät tule
pikana. Joudumme käymään läpi asioita, saadaksemme läpimurron.
Ei ihme, että eräs äiti tuli Jeesuksen luokse haluten, että Hän siunaisi
runsaasti poikiaan. Matt. 20. Tuo äiti halusi, että hänen poikansa istuisivat
Jeesuksen oikealla ja vasemmalla puolella Hänen valtakunnassaan.
Jeesus vastasi: "Te ette tiedä, mitä anotte." Ja Hän jatkoi sanomalla:
"Voitteko juoda sen maljan, jonka minä olen juova?"
Tätä samaa sanomaa minäkin saarnaan tänään.
Sanot: "haluan samanlaisen palvelustyön, kuin sinulla Joyce!"
Haluatko todella?
Usein pyydämme asioita ja haluamme taakkaa.
Haluamme muuttua, mutta emme halua, että meitä muutetaan.
Haluammeko todella muuttua vai tulla muutetuksi joksikin?
Voi kuulostaa siltä,että kerron asian ikävän puolen, mutta muutos kannattaa.
On nimittäin kahdenlaista kipua: kipua siitä, että kaikki pysyy samana
ja mikään ei koskaan muutu. Samat vaikeudet vuodesta toiseen.
Aina veloissa ja rahanpuutteessa... Tai pahantuulisuutesi rikkoo kaikki
ihmissuhteesi, koska suutut heti, jos et saa tahtoasi läpi.
Surkuttelet tilannettasi. 20, 30, 40-vuotiaana samat ongelmat...
Viisikymppisenä huokailet jo Herran puoleen:milloin pääsen tästä kaikesta?
-Käyn kirkossa ja olen ostanut opetuskasetitkin!
Rehellisesti sanottuna jotkut teistä olette jo kuulleet tarpeeksi.
Kuuntele vielä tämä, koska tämä saa sinut toivottvasti toimimaan...
Tiedätte mitä tarkoitan.Raamattummehan näyttävät melkein värityskirjoilta -
täynnä alleviivauksia eri väreillä. Tunnemme olomme hengellisiksi, -
kun avaamme raamattumme ja näemme kaikki alleviivauksemme.
Äläkä väitä, ettet ajattelisi noin!
Salaa toivot, että vieressä istuvakin huomaisi kaikki merkintäsi.
-Amen! Kuulin sisar Joycen saarnaavan tuota jo vuosi sitten...
Mitä oikein teet!
Saarnaan tätä samaa myös itselleni. Sanan tekeminen, toiminta, ratkaisee.
Sanan tekijöitä siunataan - ei vain kuulijoita.
Jaak.1 sanotaan, että jos olet pelkästään Sanan kuulija,-
etkä tekijä, petät itseäsi.
-Tiedän, että minun pitäisi tehdä noin, mutta...
Tiedän mikä on oikein mutta...
Aina kun tulee "muttia" matkaan, ne ovat tekosyitä jatkaa samaa rataa.
Älkäämme olko niinkuin israelilaiset erämaassa. Tullessaan luvatun maan
rajalle he lähettivät 12 vakoojaa luvattuun maahaan ja kaikki palasivat-
10 heistä palasi ja kehui maata hyväksi, mutta sanoivat siellä olevan
jättiläisiä. -Kyllä siellä on paljon hyvää, hedelmää, mutta jättiläisiä...
Eli he puhuivat vastustuksista, ongelmista ja pienestä kivusta...
Vain kaksi vakoojista palasi sanoen: kyllä me pystymme!
Loput vain hokivat: emme pysty! Eli israelilaiset vaelsivat ympäri
erämaata 40 vuotta. Jumala sanoi, että elleivät he uskoneet Hänen olevan
tarpeeksi suuri johdattamaan heidät luvattuun maahan, niin he saisivat
vaeltaa erämaassa. Lopulta vain Joosua ja Kaaleb ja toisten israelilaisten
lapset olivat niitä, jotka menivät luvattuun maahan 40 vuotta myöhemmin.
Kaikki muut, joilla oli ainoastaan "mutta, mutta" -asenne, kuolivat
erämaahan. Matt.25 raamattu puhuu vuohista ja lampaista.
Kun Jeesus palaa takaisin, lampaat erotetaan vuohista.
Keksin selityksen: lampaat määkivät "bää" ja -
vuohet "but,but,but" (=mutta)
"minulle on avautunut ovi suureen ja hedelmälliseen työhön, ja vastustajia
on paljon." Mikä on edistyksen hinta? Että opimme käsittelemään paholaista.
On myös ymmärrettävä, että seuraavalle tasolle meneminen maksaa meille jotain
1. Moos.12:1-2. Nyt olen valmis saarnaamaan.
Tuo oli vasta alkusoittoa.
Aivan kuin kuvissa, joissa .....
Jumala lupasi Abrahamille siunauksia, mutta Abrahamin piti tehdä jotakin.
1.Moos.12:1 Ja Herra sanoi Abramille:
"Lähde maastasi, suvustasi ja isäsi kodista siihen maahan,-
jonka minä sinulle osoitan.
Niin minä teen sinusta suuren kansan, -
siunaan sinut ja teen sinun nimesi suureksi, -
ja sinä olet tuleva siunaukseksi."
Voidakseen mennä seuraavalle tasolle
ja tullakseen mieheksi, jonka kanssa Jumala alunperin teki sopimuksen
ja tullakseen suuren kansan isäksi ja kutsutuksi Jumalan ystäväksi,-
Abrahamin piti luopua jostakin.
Se mitä ajan takaa saarnassani tänään on hyvin yksinkertaista:
päästäksesi seuraavalle tasolle, sinun tulee sijoittaa jotakin -
itsellesi arvokasta.
Mikä ei maksa meille mitään,- sillä ei ole meille merkitystä.
Siksi et oikeastaan anna mitään, lahjoittaessasi vanhoja rääsyjäsi.
On tietysti hyvä antaa ne jollekin, parempi kuin heittää roskiin,
mutta raamatullisessa mielessä se ei ole todellista antamista.
Jos sanomme, että annamme jotakin, meidän täytyy myös tuntea se.
Daavid sanoi, ettei hän anna Jumalalle mitään sellaista,
mikä ei ole maksanut hänelle mitään.
Tuolloin oli ruttoa ja Daavidin piti ostaa pelto, jossa voisi uhrata -
Kuningas halusi antaa Daavidille kaiken, mutta tämä ei halunnut ottaa
vastaan ilmaiseksi, koska ei halunnut antaa Jumalalle sellaista, mikä ei
ollut maksanut hänelle mitään. Daavid tiesi,että hänen pitäisi myös tuntea,-
että oli antanut jotakin. Asiat eivät merkitse meille mitään, ellemme
tunne mitään. Minulla oli kokopäivätyö niihin aikoihin, kun Jumala kutsui
minua työhönsä. Päivätyöni vei minulta kaiken ajan, enkä pystynyt
valmistautumaan siihen, mitä Jumala halusi minun tekevän.
Valmistautumiseen tarvitaan aikaa ja minulla ja miehelläni oli työpaikat.
Työpaikkani oli hyvä ja bensatkin maksettiin ja olin johtotehtävissä.
Sitten täytyinkin Pyhällä Hengellä. Sehän voi sekoittaa kuviot täysin!
Tarkoitan tietysti hyvällä tavalla. Pyhä Henki tuli elämääni -
en ollut suunnitellut luopuvani työstäni ja alentavani tulojani.
Jumala kutsui minua työhönsä ja halusin Jumalan käyttävän minua.
Jumala voiteli Daavidin kuninkaaksi jo paljon ennen, kuin hän sai kruunun.
Noin 20 vuotta aikaisemmin. Mitä siinä välissä tapahtui? Saul ajoi monta
vuotta Daavidia takaa yrittäen tappaa häntä ja Daavid piileskeli luolissa
ja joutui läpikäymään kaikenlaisia asioita.
Tänään puhuimme edistymisen hinnasta. Uusi taso tuo uuden paholaisen.
Usein pyydämme Jumalalta päästä korkeammalle tasolle, mutta
huomatessamme joutuvamme kohtaamaan vastustusta, haluammekin tunteissamme
palata takaisin sinne, mistä tulimme. Emme saa koskaan luovuttaa.
Uudelle tasolle siirtyminen maksaa meille aina jotakin.
Usein se tarkoittaa, että joudumme eristäytymään ihmisistä ja asioista,-
jotka pidättelevät meitä. Jumala ei kuitenkaan koskaan pyydä meiltä
mitään sellaista, antamatta meille voimaa asiasta suoriutumiseen.
Tarjoamme 4-osaista opetussarjaa "The Price of Progress" ja lahjaksi
opetussarjan tilaajille kirjaa "Do it Afraid". Monet ovat vapautuneet
peloistaan ja päässeet uudelle tasolle elämässään luettuaan tuon kirjan ja
kuultuaan sanoman. Uskon näiden olevan todellinen siunaus
sinulle. Muista, että Jumalalla on hyvät suunnitelmat elämääsi varten.
Päätä että et aio jäädä niistä paitsi.
Meillä kaikilla on tavoitteita - haluamme suunnata eteenpäin
ja seuraavalle tasolle. Mutta edistys ei tule halvalla...
Melkein aina se maksaa meille jotain: kipua, rahaa, aikaa.
Riippumatta siitä, mitä se maksaa, edistyminen tuo aina mukanaan
suurempaa menestystä, iloa ja tyydytyksen tunnetta siitä mitä teemme
Olen niin iloinen, etten luovuttanut aikoinani, sillä nyt olen päässyt
toiselle puolelle ja elän voitossa ja palkittuna. Sinäkin voit!
Opi, kuinka selviät vaikeista ajoista ja pääset eteenpäin kohti tavoitteita
Voit tilata opetussarjan ja kirjan ruudussa näkyvillä tiedoilla.
Kuukausittain ilmestyvässä lehdessämme on nyt uutta ilmettä.
Soita ja tilaa "Enjoying Everyday Life" - lehti kotiisi ilmaiseksi.
Mikään ei ole meille parempaa lääkettä kuin olla siunaukseksi muille, -
kun meillä itsellämme on kipeät ajat. Se on voimallisinta, mitä voit tehdä.
Huomaa, kuinka palkitsevaa on siirtää huomio pois omasta itsestä siihen, -
miten voi auttaa jotakuta muuta.
Joyce Meyer uskoo, että Jumalalla on tulevaisuus ja tarkoitus elämällesi
ja että sinulla on uskomattoman ihana kohtalo.
Kuukausittainen tukesi on tärkeä avain tuohon kohtaloon - Joyce voi silloin
vaikuttaa säännöllisesti elämääsi ja antaa uusia oivalluksia ja tietoa
Jumalan Sanasta television, kasettien, lehtemme ja kuukausittaisten kirjeiden
kautta. Lisäksi kun liityt tukijäseneksi, olet elintärkeässä
asemassa muuttamassa miljoonien ihmisten elämää ympäri maailmaa.
Ota yhteyttä ja auta meitä viemään tätä elämää muuttavaa sanomaa
jokaiseen maahan ja jokaiseen kaupunkiin, jokaisena päivänä.
Jos sinulla on jotakin tarpeita tai rukousaiheita, kerro niistä meille
niin rukoilemme kanssasi ja Jumala voi muuttaa asioita.
Käy myös internet-sivuillamme www.joycemeyer.org
Sieltä löydät lisätietoja meistä ja voit tilata opetusmateriaaleja yms.
Ota yhteyttä meihin tänään jatkaessasi matkaasi iloiten arjesta.
Suomennos: Sabrina Norlamo